
LIGJ
Nr.8343, datë 6.5.1998

PËR DISA NDRYSHIME NË LIGJIN NR.7697, DATË 7.4.1993 "PËR KUNDËRVAJTJET ADMINISTRATIVE", NDRYSHUAR ME LIGJIN NR.7813, DATË 14.4.1995 DHE LIGJIN NR.8016, DATË 25.10.1995

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të  Ministrave,

KUVENDI POPULLOR
I REPUBLIKËS SË SHQIPËRISË

VENDOSI:

Neni 1

Në ligjin nr.7697, datë 7.4.1993 "Për kundërvajtjet administrative", ndryshuar me ligjin nr.7813, datë 14.4.1995 dhe ligjin nr.8016, datë 25.10.1995, në nenin 19 shtohet një paragraf me këtë përmbajtje:
"Gjithë gjobat e tjera të  vendosura në zbatim të  akteve ligjore e nënligjore në fuqi, që nuk paguhen sipas përcaktimit në nenin 19, u dërgohen zyrtarisht bashkisë ose komunës ku kundërvajtësi ka vendbanimin ose kryen veprimtarinë kryesore, për vjeljen e gjobës sipas dispozitave të këtij ligji."

Neni 2

Në nenin 19/a, paragrafi i dytë ndryshohet si vijon:
"Për gjobat e vëna mbi bazën e akteve të këshillave të bashkive ose komunave dhe për gjobat e vëna nga organet e tjera shtetërore të miratuara me ligj që veprojnë brenda territorit të tyre, titulli ekzekutiv vihet në zbatim me urdhër të titullarit të organit përkatës të pushtetit lokal nga punonjësit e seksionit të  financës të  ngarkuara posaçërishtpër këtë qëllim."

Neni 3

Në nenin 20 shtohen dy paragrafë me këtë përmbajtje:
"Gjithë gjobat që vilen nga bashkia ose komuna në rolin e agjentit, kalojnë 80 për qind në buxhetin e bashkisë ose komunës dhe 20 për qind në buxhetin e shtetit.
Shumat që i kalojnë bashkisë ose komunës, të përdoren:
a)  deri në 30 për qind për shpërblimin e punonjësve që realizojnë nxjerrjen e gjobës ose detyrirmit, për vështirësi pune, në mason deri 4 paga mujore në vitpër çdo person;
b) 70 për qind sipas kritereve që përcakton Këshilli i Ministravepër administrimin e të ardhurave që realizojnë organet e pushtetit lokal."

Neni 4

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2097, datë 18.5.1998 të Presidentit të Republikës së Shqipërisë, Rexhep Meidani 



